

# Болгардагы тарихи фестивальгә 30 меңләп турист килүе көтелә

*16.06.2015*


14-15 август көннәрендә Болгардагы “Бөек Болгар” бөтенроссия тарихи фестиваленә 30 меңләп турист килүе көтелә. Бу хакта бүген ТР Хөкүмәте йортында уздырылган брифингта ТР Туризм буенча дәүләт комитеты рәисе Сергей Иванов хәбәр итте.


“Күп туристлар агымын нинди дә булса вакыйгага бәйле чаралар җәлеп итә. Болгарда шундыйлар әлегә аз, шуңа да “Сулица” үзәгенең биредә тарихи реконструкция фестивале уздыру инициативасын без хупладык. Быел ул икенче тапкыр уздырылачак һәм без узган ел оештыру эшләрендә булган кимчелекләрне исәпкә алырга тырыштык”,- дип сөйләде Сергей Иванов.


Быел фестиваль мәйданчыгы шактый зурайтылачак. Россия җыелма командасы спортчылары катнашындагы урта гасырлар сугышларыннан тыш, оештыручылар быел иң зур тарихи ярминкә, интерактив уеннар һәм XIV-XV гасырлар аш-суы булачак, дип ышандыралар.


*“Бизнес Онлайн” электрон газетасы.*
Болгардагы тарихи фестивальгә 30 меңләп турист килүе көтелә